Синдел
Синдел е село в Североизточна България, област Варна, община Аврен. Предишното му име е Сенделлер (в превод от турски: Сандали).

География 
Намира се в Синделската низина, на 3 километра от село Царевци и на 37 км от Варна.

През селото минава р. Провадийска. В долното поречие на реката е Синделската низина. Наблизо са язовир „Тръстиково“ и Авренското плато.

Южно от селото се намира Синделското блато. Край пътя и железопътната линия е Синделската пещера.

Население 
Численост и дял на етническите групи според преброяването на населението през 2011 г.:

История 
През 1890 г. в землището на селото е уловена и подложена на анализ вода от минерален извор.

Селото е било българско, днес българите наброяват 40 % от населението.

Църквата „Свето Успение Богородично“ е ремонтирана при кмета Красимир Тодоров през 2004 г. По спечелен проект е направен основен ремонт на читалище „Н. Й. Вапцаров“. Има пенсионерски клуб и женска фолклорна група, която постига добри успехи при участията си във фестивали и събори.

Траспорт 
Железопътната гара е важен възел, на нея спират влаковете София – Варна – София, Русе – Варна – Русе, пътническите между Варна и Шумен, както и влаковете по направление Варна – Карнобат и Варна – Пловдив – София. От гара Синдел тръгва жп линия № 3 за Дългопол, Комунари, а на Карнобат може да се правят връзки за Бургас, Карлово, Сливен, както и за София и Пловдив.

Забележителности 
В селището има футболен стадион, училище (СОУ „Св. св. Кирил и Методий“), читалище „Н. Й. Вапцаров“, кметство.
 река Провадийска, в която може да се лови риба
 Синделска пещера – много красиво място, с чудесна гледка
 в близост е Авренското плато
 паметник в центъра на селото
 многогодишно щъркеловото гнездо
 СОУ „Св. Кирил и Методий“

Редовни събития 
На 28 август се провежда панаир.

Други 

Морският нос Синдел на остров Ливингстън, Южни Шетландски острови е наименуван в чест на село Синдел.

Източници 

Населени места в община Аврен
Села в област Варна